Chiemsee

Iste articlo ye sobre o laco Chiemsee. Ta o municipio d'o districto de Rosenheim se veiga Chiemsee (municipio)

Chiemsee (pronunciau en alemán /ˈkiːmzeː/, en bavaro Cheamsee, literalment o "laco Chiem") ye un laco d'augua dolza situato en Bavera, Alemanya, entre Rosenheim y Salzburgo, Austria. Chisholm, Hugh, ed. (1911). "Chiemsee" . Encyclopædia Britannica. 6 (11th ed.). Cambridge University Press. p. 132. Se conoixe a sobén como a Mar de Bavera (en alemán das bayerisches Meer, en austro-bavaro s Boarische Meer). Os ríos Tiroler Achen y Prien desembocan en o laco por o sud y o río Alz lo fa por o norte. O Chiemsee se divide en una sección gran en o nord-este dita Weitsee y un atra sección en o sud-ueste dita Inselsee.

A rechión arredol d'o Chiemsee se conoixe como Chiemgau y ye una famosa aria d'ocio.

 Orichen 
O Chiemsee se formó, como muitos atros lacos pre-alpins, en zaguerías d'a zaguera Edat de Chelo fa alto u baixo 10.000 en una foyeta creyada por un glaciar (lo que en alemán se conoixe como Zungenbecken). Orichinalment o laco cubriba un aria d'alto u baixo 240 km², lo que ye tres vegadas a suya aria actual. En 100 a suya aria heba baixau dica os 80 km². Antis de 1904 o livel de l'augua heba baixau ya alto u baixo un metro. Como resultau, i apareixioron grana arias de tierra ixuta.

Islas
Bi ha dos islas prencipals en o laco, a Herrenchiemsee (a mas gran, con un aria de 238 ha) y a Frauenchiemsee (con 15.5 ha), tamién ditas Herreninsel (isla d'os caballers) y Fraueninsel (isla d'as mullers), respectivament.  A tercera isla, a Krautinsel (isla d'as colsYa que en a Edat Meya, a monchas cultivaban verduras y cols astí.), ye a mas chicota (3.5 ha) d'as tres y ye deshabitada.

En a Herrenchiemsee se troba un palacio construyiu por o rei Loís II en 1878 y que nunca no fue rematau, encara que heba d'estar una replica d'o palacio de Versailles, en Francia. Muitas d'as cambras d'o castiello son ubiertas ta os turistas, fendo-se en verano vesitas guidadas por o castiello y a isla.
En a Frauenchiemsee, a mas chicota d'as dos islas grans, se troba un monesterio beneditín nunnery, construyiu en 782, asinas como un chicot lugarón. As monchas fan un licor dito Klosterlikör (licor d'o monesterio) y mazapán.

Amás bi ha atras tres islas muit chicorronas: a Schalch, situada a l'ueste d'a Frauenchiemsee; y atras dos islas sin nombre que se troban a 54 y 80 metros a o sud d'a Krautinsel'' y que tienen un aria de 30 m² cadaguna.

Galería de fotos

 Referencias 

 Vinclos externos 
 Guida de viaches de Chiemsee en Wikivoyage 
 Ferienhaus am Chiemsee

Chiemsee